Rođen sam na Tajvanu.
Tokom odrastanja bio sam okružen
raznim vrstama gvožđara
i volim da idem na noćne pijace.
Volim energiju tih pijaca,
boje, svetla, igračke
i sve neočekivane stvari koje nađem svakog puta,
poput lubenice sa antenama od slamki
ili kučića sa čiroki frizurom.
Dok sam odrastao, voleo sam da rastavljam igračke,
bilo koje igračke koje bih našao po kući,
poput vazdušne puške mog brata, kada on nije kod kuće.
Takođe sam voleo da stvaram okruženja
koja bi ljudi istraživali i gde bi se igrali.
U ovim ranim instalacijama,
uzimao sam plastične listove, plastične torbe
i stvari koje bih našao u gvožđari
ili oko kuće.
Uzeo bih stvari poput markera,
pomešao bih ga s vodom, ispumpao kroz plastičnu cev
i tako stvorio svetleće sisteme za cirkulaciju
kroz koje ljudi mogu da hodaju i u njima uživaju.
Volim kako izgledaju ovi materijali,
njihov osećaj, i veoma su pristupačni.
Takođe sam voleo da stvaram uređaje koji rade sa delovima tela.
Uzimao bih LED svetla sa fotoaparata
i rastegljivi kanap, to bih zakačio za pojas
i snimao bih svoj pupak, dobio bih
drugačiju perspektivu
i video šta on radi.
(Smeh)
Takođe volim da dorađujem kućne aparate.
Ovo je automatsko noćno svetlo.
Neki od vas ga možda imaju kod kuće.
Isekao bih senzor za svetlo,
dodao produžetak
i koristio plastelin,
nalepio to na televizor
i onda bih snimao svoje oko
i koristeći zenicu
zavarao bih senzor da misli da je mrak,
tako da uključi sijalicu.
Beonjača i kapak
će zavarati senzor da misli da je dan
i on će isključiti svetlo.
Želeo sam da skupim različite vrste očiju,
pa sam stvorio ovu spravu koristeći biciklističke kacige,
sijalice i televizore.
Bilo bi lakše kada bi drugi ljudi nosili kacigu
i snimali svoje oči.
Ova sprava mi dozvoljava da simbolički
izvučem tuđe oči,
tako da imam širok izbor očiju za koršćenje
na mojim skulpturama.
Ova skulptura ima četvoro očiju.
Svako oko kontroliše drugi aparat.
Ovo oko se okreće u telezivoru.
Ovo oko naduvava plastičnu cev.
Ovo oko gleda video snimak gde se pravi drugi komad.
Ova dva oka pokreću vodu koja svetli.
Veliki broj ovih komada se kasnije prikazuje
u muzejima, na bijenalnim i trijenalnim izložbama
širom sveta.
Obožavam nauku i biologiju.
Bavio sam se istraživačkim radom 2007.
u Prirodnom i istorijskom muzeju Smitsonijan
i gledao sam organizme koji svetle u okeanu.
Obožavam ova stvorenja. Kako izgledaju, kakva su na dodir.
Mekana su, sluzava,
i fasciniralo me je kako koriste svetlost
u svom okruženju,
da privuku partnera, za samoodbranu
ili da privuku hranu.
Ovo istraživanje inspirisalo je moj rad na mnogo načina,
stvari poput kretanja ili raznih svetlosnih šablona.
Počeo sam da skupljam
razne vrste materijala u svom studiju
i da eksperimentišem
i isprobavam razne stvari
da vidim kakva stvorenja mogu da smislim.
Koristio sam dosta ventilatora iz kompjutera
i samo sam ih spojio da vidim šta će se desiti.
Ovo je instalacija od 740 kvadratnih metara
i sastoji se od raznih stvorenja
od kojih neka vise s plafona a neka odmaraju na podu.
Izdaleka liče na vanzemaljce
ali kada pogledate izbliza, sva su
napravljena od crnih kesa za smeće
ili plastičnih posuda.
Želeo bih s vama da podelim kako obične stvari
mogu da postanu nešto magično i čudesno.
(Aplauz)
Hvala vam.
(Aplauz)